Legal Document

Category: 499

Text:
4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 63524/71402/47/71 της 29 Νοεμ. 1971/5 Φεβρ. 1972 (ΦΕΚ  Β' 106) Περί καθορισμού εδεσματολογίου πληρωμάτων φορτηγών ακτοπλοϊκών πλοίων (M/S) από 250-500 κ.ο.χ. ή 800 τον D.W. Έχοντες υπ' όψιν: 1.Το άρθρ. 3 του Νόμ. 4005/1929 «περί τροφοδοσίας των πληρωμάτων των εμπορικών πλοίων». 2.Την υπ' αριθ. 71402/38/70/12.11.70 απόφασιν Υ .Ε.Ν. «περί συγκροτήσεως Επιτροπής αναπροσαρμογής εδεσματολογίου πληρωμάτων φορτηγών πλοίων 250 κ.ο.χ. και άνω». 2.Την από 2.8.1971 σύμφωνον γνωμοδότησιν του Συμβουλίου Εμπορικού Ναυτικού (Πρακτικόν 11ης Συνεδριάσεως 1971), αποφασίζομεν: 1.Καθορίζομεν την σύνθεσιν του ημερησίου εδεσματολογίου ενιαίως δε τε τους αξιωματικούς και τα πληρώματα των φορτηγών ακτοπλοϊκών πλοίων (M/S) ολικής χωρητικότητας 250 έως 500 κ.ο.χ. ή 800 τον D.W. συμφώνως προς τους παρά πόδα τη παρούση αναλυτικούς πίνακας εδεσματολογίου και αναλογίας τροφίμων. 2.Έναρξις εφαρμογής του δια της παρούσης καθοριζομένου νέου εδεσματολογίου από 1 Φεβρ. 1972. 3.Η παρούσα δημοσιευθήτω δια τη Εφημερίδος της Κυβερνήσεως. ΕΔΕΣΜΑΤΟΛΟΓΙΟΝ ΦΟΡΤΗΓΩΝ ΑΚΤΟΠΛΟΪΚΩΝ ΠΛΟΙΩΝ (M/S). Από 250 έως 500 κ.ο.χ. ή 800 τόνν. D.W. ΠΙΝΑΞ 1 Κατ' άτομον μερίς, εις τα καθ' έκαστα γεύματα των θρεπτικών μέσων. Αγγούρι: Δια σαλάτα 200 γραμμάρια. Αναψυκτικά: Πορτοκαλάδα. Λεμονάδα 220-250 γραμμάρια. Άρτος: Κατά βούλησιν. Βακαλάος ξηρός: 120-150 γραμμάρια. Σελ. 492,814(α) Τεύχος 451-Σελ. 68 Βούτυρον νωπόν: 20 γραμμάρια δια το πρόγευμα και 30 Δια το φαγητόν. Εις τας παγερά κλίματα αι ποσότητες αύται θα διπλασιάζωνται. Βρώμη (Κροκίδες): 60 γραμμάρια. Γάλα: 250 γραμμάρια. Γάλακτος κόνις (Αποβουτυρωμένον): 35 γραμμάρια (ανά 100 γραμ. ύδατος 14 γραμμάρια κόνις γάλακτος). Γεώμηλα (Πατάτες): Άνευ κρέατος ακαθάριστα 450 γρμμ. μετά κρέατος ή προς παρασκευήν πουρέ ακαθάριστα 350 γραμμάρια. Γιαούρτι: 200-300 γραμμάρια (συμπυκνωμένον 100 γραμμάρια). Γλύκισμα: 100-130 γραμμάρια. Ελαίαι: (Μόνον διατηρημέναι εις έλαιον ή επεξεργασμένοι με ελάχιστον μαγειρικόν άλας και όξος) 40 γραμμάρια. Ελαιόλαδον: 20-25 γραμμ. δια σαλάτα, πρόγευμα σολομού και σάλτσα ντομάτα - λάδι, 40 γραμμ. δια λαδερά, όσπρια, κρεατώδες φαγητόν και δια το τηγάνισμα. Ζαμπόν: 40 γραμμάρια. Σάκχαρις: Καθ’ εβδομάδα αναλογεί ποσότης 150 γραμμάρια δια την παρασκευήν των προγευμάτων, γλυκισμάτων και άλλων εδεσμάτων. Εις τα παγερά και λίαν ψυχρά κλίματα η όλη ποσότης διπλασιάζεται. Ιχθύες νωποί: Μεγάλοι τεμαχιζόμενοι 250-300 γραμμ. μικροί 300 γραμμάρια. Κακάον: Μετά γάλακτος 5 γραμμ. άνευ γάλακτος 7 γραμμάρια. Καρώτα: Μετά φυλλωδών λαχανικών (χορταρικών) ή γεωμήλων ακαθάριστα 50 γραμμ., μετά κρέατος ακαθάριστα 70 γραμμάρια. Καφές (Κόνις): 5 γραμμάρια. Κηπευτικοί καρποί: Άνευ κρέατος ακαθάριστοι μελιτζάνες 300 γραμμ. μπάμιες 250 γραμμ. κολοκυθάκια 400 γραμμ. Μετά κρέατος ακαθάριστοι ή ποσότης των ως άνω ειδών μειούται κατά 50 γραμμάρια. Δια γεμιστά ακαθάριστοι μελιτζάνες 300 γραμμ. κολοκυθάκια 400 γραμμ., ντομάτες 300 γραμμάρια. Κορν Μπηφ (CORNED BEEF): 40 γραμμάρια. Κοτόπουλο: Όρα πουλερικά. Κρέας: Μόσχου, δαμάλεως, βοός απηλλαγμένου κατά το δυνατόν λιπών, χοίρου μετ' αφαίρεσιν δέρματος και λίπους και αρνίου 250-300 γραμμ. δια γιουβαρλάκια, ντολμάδες, κεφτέδες 150 γραμμάρια. Κρεμμύδια: Αναλόγως του είδους του φαγητού. Τροφοδοσία Πληρωμάτων Πλοίων 19.Ε.θ.4 19.Ε.θ.4 Τροφοδοσία Πληρωμάτων Πλοίων Λαντς-Μητ (LUNCH MEAT): 40 γραμμάρια. Λαχανικά φυλλώδη: (Δια βραστά) ραδίκια, σπανάκι, αντίδια, βλήτα, κράμβη (λάχανον), ανθοκράμβη (κουνουπίδι), αγκινάρα κλπ. άνευ κρέατος, ακαθάριστα 400-500 γραμμ., μετά κρέατος, ή ψάρι ακαθάριστα 350-400 γραμμ. Δια σαλάτα μαρούλι, λάχανον, ρόκα κλπ. καθαρισμένα 200 γραμμάρια. Μακαρόνια και γενικώς Ζυμαρικά: Άνευ κρέατος 150 γραμμ., μετά κρέατος 100 γραμμ., δια σούπαν 75-100 γραμμάρια. Μαρμελάδα: 30 γραμμάρια. Μπέϊκον: 40 γραμμάρια. Ντομάτα νωπή: Δια σούπα και εντράδα 50 γραμμ., πιλάφι και ζυμαρικά 100 γραμμ., δια σαλατα 200 γραμμάρια. Ντομάτα καθαρισμένη εις κυτία: Μαγειρική χρησιμοποίησις αντί της κοινής ντομάτας. Ντοματοπελτές: Δέον να αποφεύγηται η χρήσις του. Άλλως δια σούπα 5 γραμμ. και εντράδα 8 γραμμάρια. Οίνος: 150 γραμμάρια. Οπώραι νωπαί (Φρούτα): Δια μήλα, αχλάδια, ροδάκινα, βερύκοκο 200 γραμμ., πορτοκάλια 250-300 γραμμ., καρπούζι 500 γραμμ., πεπόνι 400 γραμμ., νωπά σταφύλια 350 γραμμ., νωπά σύκα 350 γραμμ. Δυνατόν επίσης να χορηγηθούν δύο μπανάνες μετρίου μεγέθους. Όρυζα: Μετά κρέατος ή δια σούπα 60 γραμμ., δια πιλάφι 120 γραμμάρια. Όσπρια: Ξηρά 130 γραμμ. Εις τα παγεράς περιοχάς και τας ημέρας νηστείας μέχρις 180 γραμμάρια. Πράσινα νωπά ξεφλουδισμένα (αρακάς ή πιζέλια, χλωρά κουκιά, φασολάκια νωπά κλπ.) μετά κρέατος 120 γραμμάρια, άνευ κρέατος 150 γραμμάρια. Παγωτόν: 100 γραμμάρια. Πυκτή: 40 γραμμάρια. Πουλερικά: Αναλόγως του μεγέθους και του τμήματος 250-300 γραμμάρια. Κοτόπουλα ανεπτυγμένα το 1/4 αυτών. Ρέγγα καπνιστή:  1/2 έως 1/3 τεμαχίου. Σαρδέλλες κυτίου: (ελαίου): Δια πρόγευμα και ορεκτικόν διανέμονται δύο τεμάχια. Σταφιδόψωμον: 125 γραμμάρια. Τέϊον (Τσάϊ) : 2 γραμμάρια φύλλα -μίσχοι. Τόννος: Ως ορεκτικόν ή πρόγευμα 80 γραμμάρια, ως φαγητόν 150 γραμμάρια. Τυρός: Ξηρός τυρός (κασέρι, κεφαλοτύρι κλπ.) 50 γραμμ., φέτα 60 γραμμάρια. Φουά-Γκρα-Πορκ: 40 γραμμάρια. Φρούτα: Όρα οπώραι νωπαί. Χαλβάς: 100-130 γραμμάρια. Χοιρομέριον καπνιστόν: 40 γραμμάρια. Χορταρικά: Όρα λαχανικά φυλλώδη. Χυμός φρούτων: 100 γραμμάρια. ΠΙΝΑΞ 2 ΕΒΔΟΜΑΔΙΑΙΟΝ ΣΙΤΗΡΕΣΙΟΝ ΕΙΣ  ΕΥΚΡΑΤΟΝ ΚΛΙΜΑ ΚΑΤΑ ΤΟΥΣ  ΘΕΡΙΝΟΥΣ ΜΗΝΑΣ ΔΕΥΤΕΡΑ Πρόγευμα: Γάλα με καφέ, ή γάλα με τσάϊ, μαρμελάδα, βούτυρον νωπόν, 1 αυγό. Γεύμα: Κρέας ενδράδα, πιλάφι με σάλτσα ντομάτα-λάδι, τυρός, φρούτο. Δείπνον: Σούπα με ζυμαρικά και ντομάτα, κρέας βραστό με λαχανικά - καρώτα, φρούτο. ΤΡΙΤΗ Πρόγευμα: Γάλα με κακάο, βούτυρον νωπόν, μαρμελάδα, 1 αυγό, χυμός φρούτου. Γεύμα: Κοτόπουλο ψητό, μακαρόνια με τριφτό τυρί και βούτυρο νωπό, σαλάτα εποχής, φρούτο. Δείπνον: Ψάρι φούρνου με λαχανικά εποχής, πατάτες φούρνου, φρούτο. ΤΕΤΑΡΤΗ Πρόγευμα: Γάλα με καφέ, μαρμελάδα, βούτυρον νωπόν, 1 αυγό. Γεύμα: Φακές, ψάρι τηγανιτό,. σαλάτα εποχής, φρούτο. Δείπνον: Μπιφτέκι φούρνου, πατάτες φούρνου, σαλάτα εποχής ή γιαούρτι, φρούτο. ΠΕΜΠΤΗ Πρόγευμα: Γάλα με κακάο, μαρμελάδα, βούτυρο νωπόν, 1 αυγό. Γεύμα: Κρεάς ψητό, πατάτες γιαχνί ή φούρνου, σαλάτα εποχής, τυρός, γλύκισμα ή φρούτο. Δείπνον: Σούπα ζυμαρικά, κρέας βραστό γαρνιρισμένο με καρώτα και λαχανικά εποχής, φρούτο. ΠΑΡΑΣΚΕΥΗ Πρόγευμα: Τσάϊ, εληές, μαρμελάδα, βούτυρον νωπόν, τυρός, CORNED BEEF ή LUNCH MEAT ή τόννος. Γεύμα: Ψάρι βραστό με χορταρικά και καρώτα ορυζόσουπα αυγολέμονο, τυρός, φρούτο. Δείπνον: Ντομάτες και κολοκυθάκια γεμιστά με κιμά και ρύζι, πατάτες φούρνου, φρούτο. ΣΑΒΒΑΤΟΝ Πρόγευμα: Γάλα με καφέ, μαρμελάδα, βούτυρον νωπόν, 1 αυγό, χυμός φρούτου. Γεύμα: Κρέας κρύο ψητό, πιλάφι με σάλτσα ντομάτα λάδι, σαλάτα εποχής, φρούτο. Δείπνον: Ψάρια τηγανιτά, λαδερό εποχής, φρούτο. ΚΥΡΙΑΚΗ Πρόγευμα: Γάλα με κακάο, μαρμελάδα, βούτυρον νωπόν, σαρδέλλες κυτίου ή ρέγγα καπνιστή. Γεύμα: Κρέας κατσαρόλας, γαρνιτούρα χορταρικά εποχής, μακαρόνια σάλτσα ντομάτα με τριφτό τυρί, γλύκισμα ή παγωτό. Δείπνον: Γιουβαρλάκια ή κρέας ψητός, πατάτες φούρνου, σαλάτα εποχής ή γιαούρτι, γλυκό ή φρούτο. (Μετά την σελ. 492,814(α) Σελ. 492,815 Τεύχος 451-Σελ. 69 Τροφοδοσία Πληρωμάτων Πλοίων 19.Ε.θ.4 ΠΙΝΑΞ 3 ΕΒΔΟΜΑΔΙΑΙΟΝ ΣΙΤΗΡΕΣΙΟΝ ΕΙΣ  ΕΥΚΡΑΤΟΝ ΚΛΙΜΑ ΚΑΤΑ ΤΟΥΣ  ΧΕΙΜΕΡΙΝΟΥΣ ΜΗΝΑΣ ΔΕΥΤΕΡΑ Πρόγευμα: Γάλα με καφέ, μαρμελάδα, βούτυρο νωπόν, 1 αυγό, σταφιδόψωμο. Γεύμα: Κρέας με λαχανικα διάφορα, πατάτες φούρνου, φρούτο. Δείπνον: Κρέας ψητό, πιλάφι με σάλτσα ντομάτα, λάχανο σαλάτα ή γιαούρτι, φρούτο. ΤΡΙΤΗ Πρόγευμα: Τέϊον, εληές, μαρμελάδα, βούτυρον νωπόν, 1 αυγό, ρέγγα καπνιστή. Γεύμα: Κρέας κοκκινιστό, ζυμαρικά με τριφτό τυρί και βούτυρο νωπόν, φρούτο. Δείπνον: Μπιφτέκι φούρνου, πατάτες φούρνου, λαχανικά εποχής, φρούτο. ΤΕΤΑΡΤΗ Πρόγευμα: Σούπα βρώμης με γάλα και ζάχαρη, μαρμελάδα, βούτυρον νωπόν, 1 αυγό. Γεύμα: Όσπρια σούπα με καρώτα, ψάρι τηγανιτό λάχανο σαλάτα, τυρί, φρούτο. Δείπνον: Ψάρι φούρνου με λαχανικά, μακαρόνια με σάλτσα ντομάτα -λάδι, φρούτο. ΠΕΜΠΤΗ Πρόγευμα: Γάλα με καφέ, μαρμελάδα, βούτυρον νωπόν, 1 αυγό, σταφιδόψωμο, χυμός φρούτων. Γεύμα: Κρέας ψητό, λαχανικά σωτέ, πατάτες φούρνου, τυρός, φρούτο ή γλύκισμα. Δείπνον: Κοτόπουλο βραστό με γαρνιτούρα, ζυμαρικά σούπα με ζωμό αυγολέμονο, φρούτο. ΠΑΡΑΣΚΕΥΗ Πρόγευμα: Γάλα με κακάο, βούτυρον νωπόν, μαρμελάδα, 1 αυγό, σταφιδόψωμο, CORNED BEEF ή LUNCH MEAT ή τόννος. Γεύμα: Όσπρια σούπα με καρώτα, ψάρια τηγανιτά σαλάτα εποχής, φρούτο. Δείπνον: Βακαλάος ξηρός ή ψάρι φούρνου ή πλακί με λαχανικά εποχής, πατάτες φούρνου, φρούτο. ΣΑΒΒΑΤΟΝ Πρόγευμα: Γάλα με καφέ, μαρμελάδα, βούτυρον νωπόν, 1 αυγό, χυμός φρούτων. Γεύμα: Χορτόσουπα, κρέας με πατάτες, τυρός, φρούτο. Δείπνον: Κεφτέδες τηγανιτοί, λαχανικά βραστά ή σωτέ ή ωμά ή γιαούρτι, όρυζα πιλάφι με σάλτσα ντομάτα, φρούτο. Σελ. 492,816 Τεύχος 451-Σελ. 70 ΚΥΡΙΑΚΗ Πρόγευμα : Γάλα με καφέ, μαρμελάδα, βούτυρον νωπόν, ρέγγα καπνιστή 1 αυγό. Γεύμα: Μακαρόνια με σάλτσα ντομάτα και τριφτό τυρί, κοτόπουλο ή κρέας κατσαρόλας με γαρνιτούρα, γλύκισμα. Δείπνον: Μπιφτέκι ψητό, ή φούρνου, πατάτες φούρνου, λάχανο σαλάτα, κρέμα ή φρούτο. ΠΑΡΑΤΗΡΗΣΕΙΣ ΕΠΙ ΤΟΥ ΕΔΕΣΜΑΤΟΛΟΓΙΟΥ 1.Θρεπτικά μέσα αντικαθιστάμενα δι' ετέρων του αυτού είδους ή παραπλησίων τοιούτων ή ισοτίμου θρεπτικής αξίας όταν αποβαίνη ανέφικτος η προμήθειά των ή δυσχερής ή συντήρησίς των. Άρτος: Δια διπυρίτου (γαλέτες) 35-40% μικροτέρου βάρους. Βούτυρον νωπόν: Δι' ελαιολάδου 8% μικροτέρου βάρους. Γάλα νωπόν: 50% γάλακτος εγκυτιασμένον (εβαπορέ), 25% σακχαρούχου, 14% κόνεως γάλακτος, 30-40% τυρού (φέτα) αφαλαμυρισμένου Γιαούρτι: Δια ξηρού τυρού 50 γραμμ., ή φέτας 60 γραμμαρίων. Ελαιόλαδων: Δια σογελαίου, αραβοσιτελαίου, σιτελαίου, φουντουκελαίου, αραχιδελαίου, ηλιοσπορελαίου, κ.α.ο. ίσου βάρους, βουτύρου νωπού 8% μεγαλυτέρου βάρους και χοιρείου λίπους ίσου βάρους. Ζυμαρικά: Δι’ ορύζης 5% μικροτέρου βάρους, και κροκίδων βρώμης 10% μεγαλυτέρου βάρους. Ιχθύες νωποί: Δια κατεψυγμένων ιχθύων ίσου βάρους επί μικρώ και 15% μεγαλυτέρου βάρους τεμαχιζομένων ως εκ του μεγέθους των. Δια τόννου ή σολομού 45-50% μικροτέρου βάρους ή και εξ απαχούς κρέατος 15% μικροτέρου βάρους. Καφές (κόνις): Δια κακάου (κόνις) ίσου βάρους, φύλλων και μίσχων τέϊου ή χαμαιμήλου, φασκομήλου. Τροφοδοσία Πληρωμάτων Πλοίων 19.Ε.θ.4 19.Ε.θ.4 Τροφοδοσία Πληρωμάτων Πλοίων Κηπευτικοί καρποί: (ντομάτες, πιπεριές, μελιτζάνες, μπάμιες, κολοκυθάκια, αγγούρια): Δια καρώτων, ραπανιών ή νωπών φυλλωδών λαχανικών (μαρουλιού, λαχάνου, ρόκας κ.α.) ή δια βραστών φυλωδών λαχανικών (σπανακίου, ραδικίων, βλήτων αντιδιών κ.α.) ή ανθοκράμβη (κουνουπίδι) ή αγκινάρα κ.α. ή αυτοφυών χόρτων. Τα φυλλώδη νωπά λαχανικά, άτινα υποβάλλονται εις οιανδήποτε μαγειρικήν επεξεργασίαν, δύνανται ν' αντικατασταθούν δια κατεψυγμένων ή εις κυτία συντετηρημένων τοιούτων. Τα προσλαμβανόμενα όμως ωμά (μαρούλια, λάχανον κλπ.) δύνανται να αντικατασταθούν μόνον δια κατεψυγμένων τοιούτων. Επί ανυπερβλήτου αδυναμίας εξευρέσεως τούτων δια οσπρίων ή γεωμήλων. Κρέας: Δια πουλερικών ίσου βάρους, κορντ-μπηφ (CORNED BEEF) 40% μικροτέρου βάρους, σπλάχνων, (ήπατος, σπληνός κλπ.) ίσου βάρους, ιχθύων νωπών 30% μεγαλυτέρου βάρους, τόννου ή σολομού, 30% μικροτέρου βάρους. Μαρμελάδα: Δια μέλιτος ή σταφιδομέλιτος ίσου βάρους. Μπιφτέκι: Δια μπριζόλας, τηγανιτών κεφτέδων, γεμιστών ή ετέρων φαγητών, άτινα έχουν ως κύριον συστατικόν κιμά (γιουβαρλάκια, ντολμάδες κ.τ.ο.). Ντοματοπολτός αλμευτός (Πελτές): Δια χυμού ντομάτας, ολοκλήρου νωπής ντομάτας ή καλώς συντεταγμένης ντομάτας. Οπώραι νωπαί: (Φρούτα ήτοι μήλα, αχλάδια, πορτοκάλια, λεμόνια, ροδάκινα, κεράσια, βερύκοκα, δαμάσκηνα, σύκα, σταφύλια κλπ.). Δια συντετηρημένων τοιούτων ή των χυμών αυτών καλώς διατηρημένων ή κομπόστας ή απεξηραμένων φρούτων. Οίνος: Δια ζύθου 330 γραμμαρίων. Σπανάκι: Δι' ετέρων πρασίνων φυλλωδών λαχανικών, καρώτων ή και κηπευτικών καρπών. Σταφιδόψωμον: Δια κέϊκ απλού ή μετά σταφίδος 75 γραμμαρίων ή μπισκότων τεΐου μέχρις 6 τεμαχίων. Σαρδέλλες κυτίου: Δια σολομού, τόννου, σκόμβρου ελαίου 80 γραμμ., ρέγγας καπνιστής. Τα είδη τοιαύτα δύνανται να αντικαθίστανται μεταξύ των. Χοιρομέριον καπνιστόν: Δια CORNED BEEF, LUNCH MEAT, μπέϊκον, ζαμπόν, πυκτής, φουά γκρα - πορκ ίσου βάρους. Τα είδη ταύτα δύνανται να αντικαθίσταται μεταξύ των. 2.Επεξηγηματικαί Διασαφηνίσεις. Πάντα τα τρόφιμα πρέπει να είναι υγιεινά και αρίστης ποιότητος. Το βάρος πάντων των διατροφικών υλικών, πλην του άρτου, υπολογίζεται προ πάσης μαγειρικής αυτών επεξεργασίας. Ο άρτος παρασκευάζεται εν τω πλοίω ανά δύο ημέρας το βραδύτερον. Η ζύμωσις και η έψησις αυτού πρέπει να είναι η αρμόζουσα και να παρέχεται εις το πλήρωμα νωπός. Μόνον επί κακοκαιρίας ή νοσήσεως του αρτοποιού χορηγείται διπυρίτης. Το κρέας παρέχεται κατά προτίμησιν εκ μόσχου ή δαμάλεως και μόνον σπανίως εναλλάσσεται δια κρέατος βοός και αμνού. Πάντα τα κρεατώδη πρέπει να είναι απηλλαγμένα κατά το δυνατόν των λιπών. Μπιφτέκι της σχάρας ή ψητό ή φούρνου είναι βόειον κρέας (μόσχου, δαμάλεως ή ντόπιου βοός) καπνιστόν ή αλεσμένον (κιμάς) ψηνόμενον χωρίς επιπρόσθετον λίπος. Ο κιμάς ανεξαρτήτως της χρήσεώς του (κεφτέδες τηγανιτοί, γιουβαρλάκια, ντολμάδες, γεμιστά κ.α) πρέπει να προέρχεται εκ καλής ποιότητος βοείου κρέατος και ουδέποτε να επιπροστίθεται εις αυτό λίπος ή μπαχαρικά. Εις το ετέρας παρασκευής κρέας θα περιλαμβάνεται 25% κόκκαλον. Το αυγό παρέχεται κατά προτίμησιν βραστόν. Οσάκις προβλέπεται εν τω εδεσματολόγιω ή χορήγησις λαχανικών ή σαλάτας νοείται η χορήγησις λαχανικών ή σαλάτας εποχής. Η γαρνιτούρα όταν δε καθορίζεται θα είναι αναλόγως της εποχής, καρώτα με νωπά κουκιά ή αρακά, καρώτα με λάχανο, μαρούλια και ραπανάκια, αγκινάρες και κρεμμύδια, καρώτα με κουνουπίδι, καρώτα με σάλτσα ντομάτα - λάδι. Εις το ελαιόλαδον πρέπει να καθορίζεται εκ των προτέρων το ανώτατον όριον οξύτητος, όπερ είναι 2 ο . Η χρήσις αραβοσιτελαίου δια το τηγάνισμα και τα μακαρόνια αντί του ελαιολάδου είναι γευστικώς καλυτέρα. Αλλαντοειδή: (λουκάνικα, μουρταδέλλα, κ.τ.ο.) Πάντα τα αλίπαστα και γενικώς πάντα τα κρεατώδη, καθ' α εγένετο χρήσις χημικών χρωστικών ή επιβλαβών συντηρητικών μέσων πρέπει να αποφεύγωνται. Γάλα νωπόν: Παρέχεται μόνον εν λιμένι ή εν όρμω εφ' όσον καθίσταται δυνατή η συντήρησίς του. Γιαούρτι: Παρέχεται μόνον εν λιμένι ή εν όρμω εφ’ όσον καθίσταται δυνατή η προμήθειά του και η τιμή του είναι λογική. Χρήσις οίνου: Οίνος παρέχεται καθημερινώς εις ποσότητα 150 γραμμαρίων κατ' άτομον δι' έκαστον γεύμα και δείπνον αντιστοίχως εις τας εξής περιπτώσεις, α)Οσάκις το πλοίον ευρίσκεται εν πλω εις τας παγεράς περιοχάς. β)Κατά την παραμονήν του πλοίου εν όρμω ή εν λιμένι εις πάσας τας περιοχάς, εξαιρέσει της τροπικής ένθα αντί οίνου παρέχονται αναψυκτικά. γ)Εν πλω ή εν λιμένι κατά τας επισήμους εορτάς τας καθοριζομένας υπό της ισχυούσης εκάστοτε Συλλογικής Συμβάσεως. Οίνος δεν παρέχεται οσάκις το πλοίον ευρίσκεται εν πλώ εις περιοχάς τροπικών ή ευκράτων κλιμάτων. Εν ελλείψει η αδυναμία προμηθείας οίνου παρέχεται ζύθος εις ποσότητα 330 γραμμαρίων δι' έκαστον γεύμα και δείπνον αντιστοίχως. Αναψυκτικά: Παρέχονται πορτοκαλάδες ή λεμο(Μετά την σελ. 492,816) Σελ. 492,817 Τεύχος 451-Σελ. 71 Τροφοδοσία Πληρωμάτων Πλοίων 19.Ε.θ.4 νάδες εμφυαλωμέναι. Γλυκίσματα: Το γλύκισμα του γεύματος της Κυριακής δύνανται ν' αντικατασταθή δια παγωτού. Καφές: Ο χορηγούμενος πρωϊνός καφές δύναται να είναι Γαλλικός. 3.Γενικαί Παρατηρήσεις. Εις τους άνδρας φυλακών 20.00-24.00 και 00.0104.00 και εις έκαστον νυκτοφύλακα καταστρώματος ή μηχανής τόσον εν πλώ όσον και εν λιμένι χορηγούνται, εκτός των κανονικών φαγητών, ένα αυγό, τυρός και καφές ή τέϊον ή γάλα μετά της αναλόγου ποσότητος ζακχάρεως. Όλα τα συντετρημένα κρεατώδη ή θαλάσσια είδη προ παντός μαλάκια, καλαμαράκια, οκταπόδια πρέπει να υποβάλλωνται εις αυστηρόν έλεγχον. Εις αυστηρόν έλεγχον πρέπει να υποβάλλωνται επίσης αι δεξαμεναί νερού, αι αποθήκαι τροφίμων τα σκεύη μαγειρικής και σερβιρίσματος. Ο άρτος, τα ποτά και τα μαγειρευόμενα φαγητά καταναλίσκωνται εντός του πλοίου. Αι μερίδες αι μη χρησιμοποιούμεναι εν τη τραπέζη απαγορεύεται να μη μεταβιβάζωνται υπό του δικαιούχου εις πρόσωπα έξω της τραπέζης και έξω του πλοίου ή να απορρίπτωνται εις την θάλασσαν. Απαγορεύεται επίσης ή χρησιμοποίησις υπολειμμάτων φαγητού της προηγουμένης ημέρας κατά τη επομένην. Τροφή εις ασθενείς παρέχεται άνευ περιορισμού ή προς το είδος και την ποσότητα, συμφώνως προς τας οδηγίας του ιατρού, μη υπαρχουσών δε τοιούτων υπό του υποπλοιάρχου Η μερίς των ασθενούντων δεν τίθεται εις το σιτηρέσιον. Κατά τας ημέρας Καθαράς Δευτέρας, Μεγάλης Παρασκευής και Υψώσεως Τιμίου Σταυρού (14 Σεπτεμβρίου) θεσπίζεται υποχρεωτική νηστεία. Ο Πλοίαρχος και ο Α' Μηχανικός είναι συνυπεύθυνοι δια τη υγιεινήν ποιότητα του παρεχομένου εις το πλήρωμα ποσίμου ύδατος συμφώνως προς τους ισχύοντας Κανονισμούς.